stanford-oval/wikipedia huggingface dataset:
กายอุปกรณ์

กายอุปกรณ์ หมายถึง อุปกรณ์ทางการแพทย์ต่างๆที่ใช้กับร่างกาย ในความหมายที่ใช้ในปัจจุบัน มักจะหมายถึงอุปกรณ์ที่ใช้กับร่างกายเพื่อช่วยเหลือการเคลื่อนไหว เช่น แขนเทียม ขาเทียม อุปกรณ์ประคองหรือดามหลัง อุปกรณ์ดามมือ เป็นต้น แต่โดยทั่วไป ขอบเขตที่แท้จริงของกายอุปกรณ์ ยังรวมไปถึงอุปกรณ์อื่นๆที่ใช้กับร่างกายด้วย เช่น ลูกตาเทียม ข้อเข่าเทียมที่ใช้สำหรับผ่าตัดทดแทนเข่าเดิมในผู้ป่วยข้อเข่าเสื่อม เป็นต้น และอุปกรณ์ช่วยเหลือการเคลื่อนไหวต่างๆ เช่น รถล้อเข็น (Wheelchair) ไม้เท้า เป็นต้น
ส่วน งานกายอุปกรณ์ หมายถึงการตรวจวัดขนาด ออกแบบ ประดิษฐ์ ผลิต ดัดแปลง แก้ไข ซ่อมแซม อุปกรณ์ต่างๆที่ใช้กับร่างกายให้เหมาะสมกับผู้ป่วยแต่ละราย เพื่อช่วยเหลือการเคลื่อนไหวเท่านั้น งานกายอุปกรณ์ต้องอาศัยทักษะฝีมือและความเชี่ยวชาญชำนาญเฉพาะบุคคลค่อนข้างสูง (ร่วมกับความรู้ความเข้าใจในเรื่องวัสดุศาสตร์ วิศวกรรมศาสตร์ ศิลปะ และเรื่องวิทยาศาสตร์การแพทย์ด้านกายวิภาคประยุกต์ ด้านชีวกลศาสตร์และการเคลื่อนไหวประยุกต์พอสมควร)
และ งานกายอุปกรณ์ จัดเป็นส่วนหนึ่งของทีมงานด้านเวชศาสตร์ฟื้นฟู อีกด้วย
ในภาษาอังกฤษคำว่า กายอุปกรณ์ ใช้ใน US ว่า Orthosis and Prosthesis (ตัวย่อว่า O&P) ส่วนในประเทศไทยนิยมเรียกว่า Prosthesis and Orthosis (ตัวย่อ PO) อนึ่งคำว่า Prosthesis อาจเขียนว่า Prostheses ก็ได้เมื่อมีความหมายเป็นพหูพจน์ และคำว่า Orthosis สามารถเขียนให้อยู่ในรูปพหูพจน์ได้ว่า Orthoses
ส่วนคำว่า งานกายอุปกรณ์ ใช้ว่า Prosthetics and Orthotics (ตัวย่อ P&O) หรือ Orthotics and Prosthetics (ตัวย่อ O&P) ก็ได้เช่นกัน
บุคลากรด้านกายอุปกรณ์ในประเทศไทย

บุคลากรที่ทำหน้าที่ตรวจวัดขนาด ออกแบบ ประดิษฐ์ ผลิตและดัดแปลงซ่อมแซมกายอุปกรณ์เสริม-เทียมให้เหมาะสมกับผู้ป่วยและผู้พิการ มีชื่อเรียกตามที่ ก.พ.ระบุ ซึ่งเรียกชื่อตำแหน่งบรรจุตามวุฒิการศึกษาคือ หากสำเร็จการศึกษาระดับประกาศนียบัตรจากโรงพยาบาลเลิดสิน หรือ สำเร็จการศึกษาประกาศนียบัตรชั้นสูงจากสถาบันเทคโนโลยีพระจอมเกล้าพระนครเหนือ (พ.ศ. 2536-2542) เรียกว่า ช่างกายอุปกรณ์ (PO technician) แต่หากสำเร็จการศึกษาระดับปริญญาจะเรียกว่า นักกายอุปกรณ์ (Prosthetist/Orthotist) ซึ่งโรงเรียนกายอุปกรณ์สิรินธร คณะแพทยศาสตร์ศิริราชพยาบาล มหาวิทยาลัยมหิดล ถือเป็นสถาบันการศึกษาแห่งแรกและแห่งเดียวในภูมิภาคเอเชียตะวันออกเฉียงใต้ที่ผลิตบัณฑิตในสาขากายอุปกรณ์หรือนักกายอุปกรณ์ออกมา
(ในอดีต หลักสูตรด้านกายอุปกรณ์ในประเทศไทยยังไม่มีการจัดเป็นหลักสูตรปริญญา ซึ่งเหมือนกับอีกหลายๆหลักสูตร เช่น พยาบาล (เทคนิค) , ครู (ประกาศนียบัตรชั้นสูง) เป็นต้น แต่ในปัจจุบันได้ปรับหลักสูตรเป็นระดับปริญญาแล้ว ในหลายๆประเทศ เช่น ญี่ปุ่น ปัจจุบันยังมีหลักสูตรกายอุปกรณ์ทั้งระดับปริญญา (เรียน 4 ปี) และระดับอนุปริญญา (เรียน3 ปี) เช่นกัน)
ช่างกายอุปกรณ์หรือนักกายอุปกรณ์ จะปฏิบัติงานในทีมของเวชศาสตร์ฟื้นฟู ซึ่งจะประกอบด้วยสหสาขาวิชา เช่น แพทย์เวชศาสตร์ฟื้นฟู นักกายภาพบำบัด นักกิจกรรมบำบัด นักอรรถบำบัด นักจิตวิทยา พยาบาลทางเวชศาสตร์ฟื้นฟู
ผู้ที่ทำหน้าที่ส่งต่อการรักษาและร่วมตรวจสอบกายอุปกรณ์กับผู้ป่วยคือ แพทย์ ซึ่งมักเป็น แพทย์เวชศาสตร์ฟื้นฟู หรือ ศัลยแพทย์ออร์โธปิดิกส์
ประเภทของกายอุปกรณ์

กายอุปกรณ์แบ่งเป็น 2 ประเภท ได้แก่
กายอุปกรณ์เทียม (prosthesis) กายอุปกรณ์ต่างๆ ที่ใช้ทดแทนอวัยวะหรือชิ้นส่วนของอวัยวะที่ขาดหายไป เช่น ขาเทียม แขนเทียม นิ้วมือเทียม เป็นต้น
ในทางกายอุปกรณ์สำหรับแขนขา หมายถึง อุปกรณ์ใดๆก็ตามภายนอกร่างกาย ที่นำมาทดแทนส่วนของระยางค์ (แขน-ขา) ทั้งหมดหรือบางส่วนซึ่งไม่เคยมีอยู่เลยหรือขาดหายไป
Prosthesis; Prosthetic device: Externally applied device used to replace wholly, or in part, an absent or deficient limb segment. (จากข้อ 2.1.1 ใน ISO 8549-1 : 1989)
กายอุปกรณ์เสริม (orthosis) คือ กายอุปกรณ์ต่างๆที่ใช้เพื่อเสริมการทำหน้าที่ของอวัยวะที่มีปัญหาในการทำงาน (เช่น อ่อนแรง, เจ็บปวด, เสื่อมสมรรถภาพ เป็นต้น) อาจเรียกชื่อสามัญว่า อุปกรณ์เสริม, อุปกรณ์ดาม หรือที่ประคอง (Splint หรือ Brace) ก็ได้
ในทางกายอุปกรณ์สำหรับแขนขา หมายถึง อุปกรณ์ใดๆก็ตามภายนอกร่างกาย ที่นำมาดัดแปลงลักษณะโครงสร้างหรือการทำหน้าที่ของระบบประสาท-กล้ามเนื้อและระบบค้ำจุนร่างกาย (กระดูก-กล้ามเนื้อ) ของร่างกาย
Orthosis; Orthotic device: Externally applied device used to modify the structural and functional characteristics of the neuro-muscular and skeletal systems. (จากข้อ 2.1.2 ใน ISO 8549-1 : 1989)
เมื่อดูจากคำจำกัดความตาม ISO อุปกรณ์ช่วยเหลือการเคลื่อนไหว (Mobility aids) ชนิดต่างๆ เช่น รถล้อเข็น (Wheelchair) , ไม้เท้า (Cane) , ไม้ค้ำยัน (Crutches) ก็จัดได้ว่าเป็นกายอุปกรณ์เสริมชนิดหนึ่งเช่นกัน แต่ตามปรกติในทางปฏิบัติ มักไม่ถูกรวมอยู่ในกายอุปกรณ์เสริม มักจัดเป็นอีกกลุ่มซึ่งแยกออกมา
กายอุปกรณ์เสริม

มีหน้าที่ ต่างๆ เช่น
จำกัดการเคลื่อนไหวของอวัยวะ
ช่วยให้มีการเคลื่อนไหวของอวัยวะ
บรรเทาอาการเจ็บปวด
ช่วยส่งเสริมให้กระดูกที่หักติดเป็นปรกติ
ป้องกันภาวะแทรกซ้อนต่างๆ เช่น ข้อเคลื่อนหลุด เอ็นฉีกขาด เป็นต้น
ฯลฯ
กายอุปกรณ์เสริม มักแบ่งประเภทใหญ่ๆตามอวัยวะ ที่ใช้เป็น 4 ประเภทได้แก่
กายอุปกรณ์สำหรับศีรษะ (Head orthosis)
กายอุปกรณ์สำหรับกระดูกสันหลัง (Spinal orthosis)
กายอุปกรณ์สำหรับระยางค์บน (Upper-extremity orthosis)
กายอุปกรณ์สำหรับระยางค์ล่าง (Lower-extremity orthosis) รวมถึงกายอุปกรณ์เสริมสำหรับเท้า (Foot orthosis) และการดัดแปลงรองเท้า (Shoe modification) อีกด้วย
โดยการเรียกชื่อสำหรับกายอุปกรณ์เสริมแต่ละชนิด สามารถเรียกชื่อได้หลายแบบตามแต่ละระบบมาตรฐานทางการแพทย์ โดยแบ่งเป็นกลุ่มย่อยๆตามข้อด่อที่กายอุปกรณ์เสริมพาดผ่าน เช่น กายอุปกรณ์เสริมสำหรับมือ-ข้อมือ (Wrist-hand orthosis: WHO) , กายอุปกรณ์เสริมสำหรับเท้า-ข้อเท้า (Ankle-foot orthosis: AFO) หรือ กายอุปกรณ์เสริมสำหรับกระดูกสันหลังส่วนอก-ส่วนหลัง-ส่วนกระเบนเหน็บ (Thoracolumbosacaral spinal orthosis: TLSO) เป็นต้น
และมักเพิ่มเติมชื่อกายอุปกรณ์เสริมแต่ละชนิดเพื่อให้จำเพาะเจาะจงไปมากกว่านี้ โดยอาจเรียกตามหน้าที่การทำงาน เช่น ป้องกันการเหยียด (Extension-stopped) , ช่วยการงอ (Flexion-assisted) หรือตามตำแหน่ง"ด้าน"ที่อยู่บนร่างกาย เช่น ด้านหลังมือ (Dorsal) , ด้านฝ่ามือ (Volar) เป็นต้น
นอกจากนี้ อาจเรียกตามชื่อสามัญ ซึ่งเป็นชื่อเดิมที่มีมาก่อนจะจัดระบบ เช่น อุปกรณ์เสริมชนิดจีเว็ตต์ เบรซ (Jewette brace) , อุปกรณ์เสริมชนิดไนท์เบรซ (Knight brace) หรือ ยูนิเวอร์ซัล คัฟฟ์ (Universal cuff) เป็นต้น
อุปกรณ์ช่วยเหลือการเคลื่อนไหว

อุปกรณ์ช่วยเหลือการเคลื่อนไหว (Mobility aids) ต่างๆ เช่น รถล้อเข็น (Wheelchair) , ไม้เท้า (Cane) , ไม้ค้ำยัน (Crutches) เป็นต้น มีหลากหลายชนิด ซึ่งต้องอาศัยความรู้ในการเลือกชนิดและส่วนประกอบของอุปกรณ์เหล่านี้เป็นอย่างมาก โดยเฉพาะแผ่นรองนั่งของรถล้อหมุน
สำหรับรถล้อเข็น สามารถแบ่งจำพวกเป็น
รถล้อเข็นมือหมุน
รถล้อเข็นมือหมุนใช้งานทั่วไป
รถล้อเข็นมือหมุนใช้งานพิเศษ (เช่น สำหรับใช้แข่งขันกีฬา เป็นต้น)
รถล้อเข็นไฟฟ้า
ดูเพิ่ม

การตัดแขน-ขา (อังกฤษ)
กายอุปกรณ์เทียม (อังกฤษ)
กายอุปกรณ์เสริม (อังกฤษ)
มัตสึไดระ คาทาคุริโกะ

| มัตสึไดระ คาทาคุริโกะ |
| --- | --- |
ตัวละครใน กินทามะ
ปรากฏครั้งแรก: หนังสือการ์ตูน: ตอนที่ 45 ภาพยนตร์การ์ตูน: ตอนที่ 28
สร้างโดย: ฮิเดอากิ โซราจิ
ให้เสียงโดย:   โนริโอะ วากาโมโตะ     มนูญ เรืองเชื้อเหมือน
ประวัติ
ชื่อเล่น: ป๋า   มัตจัง
เผ่าพันธุ์: มนุษย์โลก
เพศ: ชาย
ตำแหน่ง: ผู้บัญชาการตำรวจแห่งชาติ
ส่วนสูง: 168 เซนติเมตร
น้ำหนัก: 64 กิโลกรัม
มัตสึไดระ คาทาคุริโกะ (ญี่ปุ่น: 伊東鴨太郎; โรมาจิ: Matsudaira Katakuriko) เป็นตัวละครในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ
ข้อมูลตัวละคร

มัตสึไดระ คาทาคุริโกะ เป็นผู้บัญชาการตำรวจแห่งชาติญี่ปุ่น เป็นผู้ที่คอยค้ำจุนและสนับสนุนกองกำลังตำรวจชินเซ็นงุมิ เหล่าชินเซ้นงุมิล้วนเรียกเขาว่า ป๋า ปรากฏตัวครั้งแรกเมื่อตอนที่มัตสึไดระไปเรียกตัวคอนโด้ให้ไปพบกับเท็นโดนชู
มัตสึไดระมีนิสัยชอบใช้ความรุนแรงในการตัดสินปัญหาและมักไม่สนใจความเสียหายที่อาจเกิดขึ้น จนได้รับฉายาว่าเทพวิบัติ เมื่อครั้งเอเลี่ยนขนาดยักษ์กำลังเล่นงานหอบังคับการของเอโดะ มัตสึไดระกดยิงปืนใหญ่ใส่หอบังคับการโดนไม่สนใจพวกของกินโทกิที่ยังติดอยู่กับเอเลี่ยน ทำให้ร่างของเอเลี่ยนกระจุยไป แต่พวกของกินโทกิปลอดภัยเพราะอุมิโบซุพ่อของคางุระช่วยเอาไว้
มัตสึไดระมีนิสัยหวงลูกสาวที่ชื่อคุริโกะมาก ถ้ามีชายคนใดมาจีบคุริโกะ หากตัวมัตสึไดระไม่ชอบใจก็จะพยายามสังหารชายคนนั้น มีอยู่ครั้งหนึ่งที่มัตสึไดระถึงกับเรียกคอนโด้ ฮิจิคาตะ และโอคิตะมาช่วยเหลือในการกำจัดชิจิเบะ ชายที่กำลังออกเดทกับคุริโกะ แต่ฮิจิคาตะกลับไม่ร่วมมือและยังขัดขวางอีกด้วย
มัตสึไดระยังชอบเที่ยวกลางคืน เป็นที่รู้จักในหมู่สาวนักดื่มในนาม มัตจัง
การปรากฏตัวบนปก

มัตสึไดระปรากฏตัวบนหน้าปกของหนังสือการ์ตูนกินทามะ เล่มที่ 16 และยังปรากฏตัวบนสันปกของหนังสือการ์ตูนกินทามะเล่มที่ 17
ดูเพิ่ม

กินทามะ
ภูเก็ตแฟนตาซี

| --- | --- |
ประเภท: บริษัทมหาชน
อุตสาหกรรม: ท่องเที่ยวและบันเทิง
ก่อตั้ง: 21 มิถุนายน พ.ศ. 2539
ผู้ก่อตั้ง:  ดร.ผิน คิ้วคชา  กิตติกร คิ้วคชา  โสภิดา คิ้วคชา 
สำนักงานใหญ่: 99 หมู่ 3 ต.กมลา อ.กะทู้ จ.ภูเก็ต
บุคลากรหลัก:  ดร.ผิน คิ้วคชา  (ประธานกรรมการบริหาร)  กิตติกร คิ้วคชา  (กรรมการผู้จัดการใหญ่) 
เว็บไซต์: www.phuket-fantasea.com
ภูเก็ตแฟนตาซี คือ บริษัทด้านการท่องเที่ยว เป็นแหล่งท่องที่มีชื่อเสียงของจังหวัดภูเก็ต และ เป็นธีมปาร์ควัฒนธรรมไทยแห่งแรกของโลก เปิดบริการอย่างเป็นทางการตั้งแต่เมื่อวันที่ 6 กุมภาพันธ์ 2542 มีจุดเด่น คือ การแสดงชุด “มหัศจรรย์กมลา” ซึ่งเป็นการแสดงที่ผสามผสานระหว่างศิลปวัฒนธรรมไทย และ เทคนิคพิเศษแสงสีเสียงทันสมัย รวมถึงการแสดงของช้างไทยหลายสิบเชือกและสัตว์อื่นๆ บนเวทีในโรงละครขนาดใหญ่ การให้บริการอาหารค่ำแบบบุฟเฟต์นานาชาติ และ ร้านค้าสินค้าที่ระลึกที่มีคุณภาพจากทุกภาคของประเทศไทย  เปิดให้บริการทุกวัน ยกเว้นวันพฤหัสบดี ตั้งแต่เวลา 17.30 -​ 22.30 น.
ภูเก็ตแฟนตาซีเป็นแบรนด์ของธีมปาร์คที่บริหารงานโดย บริษัท ภูเก็ตแฟนตาซี จำกัด (มหาชน) มีสำนักงานใหญ่อยู่เลขที่ 99 หมู่ 3 ตำบลกมลา อำเภอกะทู้ จังหวัดภูเก็ต  83150  ก่อตั้งขึ้นเมื่อ 21 มิถุนายน พ.ศ. 2539 และ จดทะเบียนเป็นบริษัทมหาชน เมื่อวันที่ 1 กรกฎาคม พ.ศ. 2547 มีทุนจดทะเบียน 1,900 ล้านบาท และ งบลงทุนก่อสร้าง 3,500 ล้านบาท มี ดร.ผิน คิ้วคชา เป็นประธานกรรมการบริหาร และ นายกิตติกร คิ้วคชา เป็นกรรมการผู้จัดการใหญ่
คำว่า ภูเก็ตแฟนตาซี ภาษาอังกฤษ คือ Phuket FantaSea ซึ่งคำว่า FantaSea เป็นคำเฉพาะ มาจากการผสมคำว่า Fantasy ซึ่งแปลว่า ความมหัศจรรย์พิศวง และ คำว่า Sea ซึ่งแปลว่า ทะเล รวมเป็นคำว่า FantaSea (Sea สะกดด้วยตัว Sพิมพ์ใหญ่) ซึ่งหมายถึง ท้องทะเลที่เต็มไปด้วยความมหัศจรรย์พิศวง
รางวัลที่ได้รับ

Golden Medal Award For Excellence จากบริษัท Thomson ซึ่งเป็นบริษัทนำเที่ยวชั้นนำของประเทศอังกฤษ ให้เป็นสถานที่ท่องเที่ยว จากการลงคะแนนของลูกค้า[ต้องการอ้างอิง]
รางวัลยอดเยี่ยมอุตสาหกรรมท่องเที่ยวจากการท่องเที่ยวแห่งประเทศไทย ประเภทแหล่งท่องเที่ยวเพื่อนันทนาการ[ต้องการอ้างอิง]
รางวัลผู้นำอุตสาหกรรมท่องเที่ยว โรงแรม และอาหาร มาตรฐานสากล จากประเทศสเปน[ต้องการอ้างอิง]
รางวัลบริหารคุณภาพมาตรฐานโลก จากประเทศสเปน[ต้องการอ้างอิง]
รางวัล Golden Award for Quality&Business Prestige จากประเทศฝรั่งเศส[ต้องการอ้างอิง]
รางวัล T.Q.M.Total Quality Management Aptitude Seal For High Quality Performance&Best Customer Satisfaction จากประเทศฝรั่งเศส[ต้องการอ้างอิง]
สถานที่สำคัญ

ตั้งอยู่บนที่ดินขนาด 150 ไร่ แบ่งพื้นที่ออกเป็นส่วนๆ ต่างๆ ดังนี้
ภูผาพิศวง
หมู่บ้านหรรษา
ลานวังไอยรา
ภัตตาคารมโนห์ราทอง
โรงละครวังไอยรา
สถานที่สำคัญ > ภูผาพิศวง

ภูผาพิศวง หรือ Magic Mountain คือภูเขาจำลองมาจากภูเขาหินปูนและเขาตะปูที่มีชื่อเสียงแห่งอ่าวพังงา เป็นจุดต้อนรับนักท่องเที่ยวก่อนจะผ่านเข้าสู่พื้นที่ด้านใน
สถานที่สำคัญ > หมู่บ้านหรรษา

หมู่บ้านหรรษา หรือ Festival Village ประกอบด้วยหมู่อาคารสถาปัตยกรรมไทยประยุกต์หลากหลายรูปแบบ เป็นที่ตั้งร้านขายสินค้าที่ระลึกจากทั้งสี่ภาคของประเทศไทย ภัตตาคารอาหารตามสั่ง พร้อมเวทีแสดงดนตรีสากล ร้านอาหารฟาสต์ฟู้ด ร้านขนมไทย ร้านให้เช่าชุดไทยพร้อมถ่ายภาพที่ระลึก และ ยังมีสถานที่ที่น่าสนใจ ได้แก่
ไทเกอร์ จังเกิ้ล แอ้ดเวนเจ้อร์ (Tiger Jungle Adventure) ซึ่งเป็นสถานที่ชมสัตว์แบบซาฟารีรูปแบบใหม่ มีสัตว์ที่น่าสนใจให้เยี่ยมชม เช่น นกยูงขาว และ เสือขาว เป็นต้น
เวทีวีว่าแบงคอก (Viva Bangkok Stage Theater) เป็นเวทีการแสดงกลางแจ้ง ตกแต่งด้วยแรงบันดาลใจจากกรุงเทพมหานคร มีการแสดงชุดพิเศษให้ชมหลายชุดก่อนถึงเวลาเข้าชมการแสดงชุด “มหัศจรรย์กมลา” ที่โรงละครวังไอยรา นอกจากนั้น ยังมีการแสดงตามทางเดิน และ ขบวนพาเหรดฟ้อนรำไทย แสดงในบริเวณใกล้เคียงเวทีวีว่าแบงคอกอีกด้วย
สิมิลัน เอนเตอร์เทนเม้นท์ เซ็นเตอร์ (Similan Entertainment Center)  ตั้งอยู่ภายในถ้ำหนุมาน ตกแต่งด้วยตุ๊กตาสัตว์น้ำนานาชนิดธีมใต้ท้องทะเลอันดามัน มีเกมการละเล่นต่างๆให้นักท่องเที่ยวได้ร่วมสนุกกัน
สถานที่สำคัญ > ลานวังไอยรา

ลานวังไอยรา หรือ The Palace Court เป็นพื้นที่ลานกว้างต่อเนื่องมาจากหมู่บ้านหรรษาอยู่ระหว่างภัตตาคารมโนห์ราทอง และ โรงละครวังไอยรา มีจุดเด่นอยู่ที่รูปปั้นเจ้าชายกมลาทรงช้างไอยราตั้งอยู่ที่กลางสระน้ำพุ ซึ่งเป็นสถานที่จัดการแสดงแสงสีเสียงและพลุดอกไม้ไฟชื่อ “ไอยรา สเปคตาคิวลาร์” (Iyara Spectacular) ในโอกาสพิเศษ  นอกจากนั้น ที่ลานวังไอยรายังมีบริการนั่งช้างและให้อาหารช้าง จุดชมและให้อาหารปลาบึก ค็อกเทลการ์เด้น ร้านกาแฟ ร้านไอศกรีม และ ตลาดน้ำขายสินค้าที่ระลึกอีกด้วย
สถานที่สำคัญ > ภัตตาคารมโนห์ราทอง

ภัตตาคารมโนห์ราทอง หรือ The Golden Kinnaree Buffet Restaurant สร้างขึ้นด้วยสถาปัตยกรรมไทยสมัยอยุธยาบนเนื้อที่ 4 ไร่ ให้บริการอาหารแบบบุฟเฟ่ต์ความจุ 4,000 ที่นั่ง แยกเป็นภัตตาคารอาหารบุฟเฟ่ต์นานาชาติ ซึ่งให้บริการอาหารไทย จีน ฝรั่ง อาหารฮาลาล อาหารอินเดีย และ อาหารมังสวิรัติ ส่วนภัตตาคารอาหารซีฟู้ด ชื่อ “สุริยมาศ” ให้บริการอาหารนานาชาติ และ อาหารทะเล
ด้านในภัตตาคารมโนห์ราทองแบ่งพื้นที่ให้บริการออกเป็น 7 โซน ตกแต่งด้วยรูปปั้นนางมโนห์ราและเหล่ากินรีสีทองซึ่งเป็นตัวละครครึ่งมนุษย์ครึ่งนกในวรรณคดีไทยรวม 7 ตน โดยมีภาพจิตรกรรมฝาผนังความยาวกว่า 400 เมตรตกแต่งอยู่รายรอบภัตตาคารแห่งนี้
ภัตตาคารมโนห์ราทองเปิดให้บริการเวลา 18.00 – 21.00 น.
สถานที่สำคัญ > โรงละครวังไอยรา

โรงละครวังไอยรา หรือ Palace of the Elephants Theater เป็นปราสาทหินสมัยสุโขทัยตกแต่งด้านหน้าด้วยรูปปั้นช้างหลายร้อยเชือก ตั้งอยู่บนพื้นที่ประมาณ 10 ไร่ ด้านในคือโรงละครขนาดใหญ่มี 3 ชั้น ความจุผู้ชม 3,000 ที่นั่ง
เวทีในโรงละครวังไอยรามีความยาว 42 เมตร กว้าง 25 เมตร และ มีกรอบหน้าเวทีสูงถึง 10 เมตร ที่กลางเวทีมีลิฟท์ขนาดใหญ่ที่ใช้ในการแสดงครอบคลุมพื้นที่ 180 ตารางเมตร สามารถเคลื่อนที่ลงไปชั้นใต้ดินที่ความลึกถึง 24 เมตร และมีความสูงจากพื้นเวทีขึ้นไปถึงเพดานโรงละคร 20 เมตร
การแสดงที่จัดแสดงในโรงละครวังไอยรามีชื่อว่า “มหัศจรรย์กมลา” หรือ Fantasy of a Kingdom มีความยาว 70 นาที เป็นการแสดงศิลปวัฒนธรรมไทยประยุกต์ผสมผสานเทคโนโลยีระดับโลก ซึ่งมีองค์ประกอบที่สำคัญ 9 ประการ ได้แก่
การแสดงประเพณี และ วัฒนธรรมไทยประยุกต์
เทคนิคเมจิกอิลลูชั่นส์
การแสดงกายกรรม
ละครสัตว์ และ คาราวานสัตว์
เทคนิคการแสดงระเบิดเพลิง
การแสดงสตั้นท์ ผาดโผน
การแสดงเหินเวหา
เทคนิคสเปเชี่ยลเอฟเฟคส์
เทคนิคการแสดงระบบ 4 มิติ
การสร้างโรงละครวังไอยรา และ การแสดงชุด “มหัศจรรย์กมลา” ใช้งบลงทุนประมาณ 1,500 ล้านบาท
ปัจจุบัน“มหัศจรรย์กมลา” เป็นการแสดงบนเวทีที่ประกอบไปด้วยคาราวานช้างที่ใหญ่ที่สุดในโลก และ เป็นการแสดงชุดถาวรที่แสดงต่อเนื่องยาวนานที่สุดในเอเชีย แสดงรอบปกติที่เวลา 21.00 น. ทุกวัน ยกเว้นวันพฤหัสบดี และ รอบพิเศษที่เวลา 19.30 น. และ 18.00 น. ตามวันที่จะประกาศทราบล่วงหน้า
จุดเด่นที่สำคัญ

การแสดง “มหัศจรรย์กมลา”
โรงละครวังไอยรา
ภัตตาคารมโนห์ราทอง ภาพวาดป่าหิมพานต์ความยาว 400 เมตร
ภัตตาคารสุริยมาศ ดินเนอร์ซีฟู้ดหรูดุจราชา
“พิมานมาศ” มนเทียรสีทอง ทวาราสู่ภัตตาคารมโนห์ราทอง
หมู่บ้านหรรษา แหล่งรวมสินค้าที่ระลึก
สิมิลัน เอนเตอร์เทนเม้น เซ็นเตอร์ แหล่งรวมเกม
เวทีวีว่า แบ็งค็อค ที่รวมการแสดงเฉลิมฉลอง 220 ปีกรุงเทพฯ
ภูผาพิศวง เหล่านางฟ้า เทวดา ร่ายรำต้อนรับแขกผู้มาเยือน
ไทเกอร์ จังเกิ้ล แอดเวนเจอร์ ผจญภัยในดินแดนสัตว์สวยงาม
การจัดงานอีเว้นท์

ภูเก็ตแฟนตาซียังเป็นสถานที่สำหรับจัดงานอีเว้นท์ งานประชุม การสัมมนา และ งานเลี้ยง ทั้งกลางวันและกลางคืน โดยสามารถจัดงานได้ทั้งในโรงละคร ภัตตาคารบุฟเฟ่ต์ พื้นที่หมู่บ้านหรรษา ห้องประชุมใหญ่แฟนตาซี และ ศูนย์ฝึกอบรมแฟนตาซี  อีกทั้งยังมีบริการอาหารและเครื่องดื่ม ให้เช่าอุปกรณ์เครื่องใช้ไฟฟ้าและอุปกรณ์เทคนิคแสงเสียง รับจัดงานเพื่อความบันเทิงทุกประเภท รับออกแบบและจัดการแสดงต่างๆ โดยทีมออกแบบสร้างสรรค์ และ ทีมช่างเทคนิคระดับมืออาชีพ
การเดินทาง

ภูเก็ตแฟนตาซี ตั้งอยู่ริมหาดกมลา ทางด้านตะวันตกของเกาะภูเก็ต เดินทางได้สะดวกด้วยรถยนต์ มีระยะทางจากจุดสำคัญในเกาะตามข้อมูลดังนี้
สนามบินนานาชาติภูเก็ต   23 กิโลเมตร (14.3 ไมล์) ใช้เวลาเดินทางโดยรถยนต์ประมาณ 30 นาที
หาดป่าตอง  9  กิโลเมตร   ใช้เวลาเดินทางโดยรถยนต์ประมาณ 10 นาที
ตัวเมืองภูเก็ต  35 กิโลเมตร ใช้เวลาเดินทางโดยรถยนต์ประมาณ 45 นาที
แหล่งข้อมูลอื่น

เว็บไซต์ภูเก็ตแฟนตาซี
7°57′21″N 98°17′12″E﻿ / ﻿7.9558°N 98.2868°E﻿ / 7.9558; 98.2868
ฟุตซอลทีมชาติออสเตรเลีย

ฟุตซอลทีมชาติออสเตรเลีย(อังกฤษ: Australia national futsal team) เป็นตัวแทนของประเทศออสเตรเลียในการแข่งขันฟุตซอลนานาชาติเช่น ฟุตซอลชิงแชมป์โลก และ ฟุตซอลชิงแชมป์เอเชียและอยู่ภายใต้การดูแลของสหพันธ์ฟุตบอลออสเตรเลีย(FFA) ซึ่งปัจจุบันเป็นสมาชิกของสหพันธ์ฟุตบอลแห่งเอเชีย (AFC) และสหพันธ์ฟุตบอลอาเซียนในภูมิภาค (AFF)  และได้เข้าร่วมเป็นสมาชิกของสหพันธ์ฟุตบอลแห่งเอเชีย (AFC) หลังออกจากสมาพันธ์ฟุตบอลโอเชียเนีย ( OFC) ในปี 2006
ฟุตซอลทีมชาติออสเตรเลียเคยไปเล่นฟุตซอลชิงแชมป์โลกมาแล้ว7ครั้ง แต่อันดับที่ดีที่สุดคือรอบแบ่งกลุ่มเท่านั้น
ผู้ฝึกสอน

หัวหน้าผู้ฝึกสอน - Rob Varela
ผู้จัดการทีม - Matt Sheppard
รายการที่เข้าร่วม > ฟุตซอลชิงแชมป์โลก

ดูเพิ่ม: ฟุตซอลชิงแชมป์โลก
| ฟุตซอลชิงแชมป์โลก> ปี | ฟุตซอลชิงแชมป์โลก> รอบ | ฟุตซอลชิงแชมป์โลก> อันดับ | ฟุตซอลชิงแชมป์โลก> แข่ง | ฟุตซอลชิงแชมป์โลก> ชนะ | ฟุตซอลชิงแชมป์โลก> เสมอ | ฟุตซอลชิงแชมป์โลก> แพ้ | ฟุตซอลชิงแชมป์โลก> ได้ | ฟุตซอลชิงแชมป์โลก> เสีย |
| --- | --- | --- | --- | --- | --- | --- | --- | --- |
|  1989 | รอบแรก | 11th | 3 | 1 | 1 | 1 | 6 | 8 |
|  1992 | รอบแรก | 12th | 3 | 1 | 0 | 2 | 9 | 11 |
|  1996 | รอบแรก | 15th | 3 | 0 | 0 | 3 | 4 | 26 |
|  2000 | รอบแรก | 15th | 3 | 0 | 0 | 3 | 3 | 22 |
|  2004 | รอบแรก | 15th | 3 | 0 | 0 | 3 | 2 | 18 |
 2008: ไม่ผ่านรอบคัดเลือก
|  2012 | รอบแรก | 20th | 3 | 1 | 0 | 2 | 5 | 17 |
|  2016 | รอบแรก | 18th | 3 | 1 | 0 | 2 | 5 | 16 |
| รวม | 7/8 | 0 Titles | 21 | 4 | 1 | 16 | 34 | 118 |
รายการที่เข้าร่วม > AMF Futsal World Cup

| AMF Futsal World Cup record> ปี | AMF Futsal World Cup record> รอบ | AMF Futsal World Cup record> อันดับ | AMF Futsal World Cup record> แข่ง | AMF Futsal World Cup record> ชนะ | AMF Futsal World Cup record> เสมอ | AMF Futsal World Cup record> แพ้ | AMF Futsal World Cup record> ได้ | AMF Futsal World Cup record> เสีย |
| --- | --- | --- | --- | --- | --- | --- | --- | --- |
 1982: ไม่ได้เข้าร่วม
|  1985 | รอบ 2 | 8th | ? | ? | ? | ? | ? | ? |
|  1988 | รอบ 2 | 6th | 5 | 2 | 0 | 3 | 30 | 19 |
|  1991 | รอบแรก | 11th | ? | ? | ? | ? | ? | ? |
 1994: ไม่ได้เข้าร่วม
 1997: ไม่ได้เข้าร่วม
|  2000 | รอบแรก | 13th | 3 | 0 | 1 | 2 | 8 | 15 |
|  2003 | รอบแรก | 19th | 3 | 0 | 0 | 3 | 5 | 29 |
 2007: ไม่ได้เข้าร่วม
 2011: ไม่ผ่านรอบคัดเลือก
|  2015 | รอบแบ่งกลุ่ม | 15th | 3 | 0 | 0 | 3 | 4 | 14 |
 2019: กำลังแข่งขันคัเลือก
| รวม | 6/11 | 0 Titles | 14 | 2 | 1 | 11 | 47 | 77 |
รายการที่เข้าร่วม > โอเอฟซีฟุตซอลแชมเปียนชิพ

| โอเอฟซีฟุตซอลแชมเปียนชิพ> ปี | โอเอฟซีฟุตซอลแชมเปียนชิพ> รอบ | โอเอฟซีฟุตซอลแชมเปียนชิพ> อันดับ | โอเอฟซีฟุตซอลแชมเปียนชิพ> แข่ง | โอเอฟซีฟุตซอลแชมเปียนชิพ> ชนะ | โอเอฟซีฟุตซอลแชมเปียนชิพ> เสมอ | โอเอฟซีฟุตซอลแชมเปียนชิพ> แพ้ | โอเอฟซีฟุตซอลแชมเปียนชิพ> ได้ | โอเอฟซีฟุตซอลแชมเปียนชิพ> เสีย |
| --- | --- | --- | --- | --- | --- | --- | --- | --- |
|  1992 | ชนะเลิศ | 1st | 4 | 4 | 0 | 0 | 28 | 6 |
|  1996 | ชนะเลิศ | 1st | 6 | 6 | 0 | 0 | 69 | 8 |
|  2000 | ชนะเลิศ | 1st | 6 | 6 | 0 | 0 | 41 | 4 |
|  2004 | ชนะเลิศ | 1st | 5 | 5 | 0 | 0 | 20 | 0 |
|  2013^ | ชนะเลิศ | 1st | 5 | 5 | 0 | 0 | 24 | 2 |
| รวม | 5/5 | 5 Titles | 26 | 26 | 0 | 0 | 182 | 20 |
^ออสเตรเลียไม่ได้เป็นส่วนหนึ่งของ OFC อีกต่อไป  พวกเขาปรากฏตัวเป็นประเทศเจ้าภาพ
รายการที่เข้าร่วม > ฟุตซอลชิงแชมป์เอเชีย

ดูเพิ่ม: ฟุตซอลชิงแชมป์เอเชีย
| ฟุตซอลชิงแชมป์เอเชีย> ปี | ฟุตซอลชิงแชมป์เอเชีย> รอบ | ฟุตซอลชิงแชมป์เอเชีย> อันดับ | ฟุตซอลชิงแชมป์เอเชีย> แข่ง | ฟุตซอลชิงแชมป์เอเชีย> ชนะ | ฟุตซอลชิงแชมป์เอเชีย> เสมอ | ฟุตซอลชิงแชมป์เอเชีย> แพ้ | ฟุตซอลชิงแชมป์เอเชีย> ได้ | ฟุตซอลชิงแชมป์เอเชีย> เสีย |
| --- | --- | --- | --- | --- | --- | --- | --- | --- |
|  2006 | รอบแบ่งกลุ่ม | 7th | 3 | 2 | 0 | 1 | 14 | 13 |
|  2007 | รอบก่อนรองชนะเลิศ | 8th | 4 | 1 | 1 | 2 | 6 | 13 |
|  2008 | รอบก่อนรองชนะเลิศ | 7th | 4 | 2 | 0 | 2 | 13 | 10 |
|  2010 | รอบก่อนรองชนะเลิศ | 7th | 4 | 2 | 0 | 2 | 15 | 20 |
|  2012 | อันดับที่ 4 | 4th | 6 | 3 | 0 | 3 | 12 | 19 |
|  2014 | รอบก่อนรองชนะเลิศ | 6th | 4 | 2 | 0 | 2 | 10 | 14 |
|  2016 | รอบก่อนรองชนะเลิศ | 5th | 6 | 4 | 0 | 2 | 17 | 16 |
| รวม | 7/7 | 0 Titles | 31 | 16 | 1 | 14 | 87 | 105 |
รายการที่เข้าร่วม > เอเอฟซีฟุตซอลแชมเปียนชิพ

ดูเพิ่ม: เอเอฟซีฟุตซอลแชมเปียนชิพ
| เอเอฟซีฟุตซอลแชมเปียนชิพ> ปี | เอเอฟซีฟุตซอลแชมเปียนชิพ> รอบ | เอเอฟซีฟุตซอลแชมเปียนชิพ> อันดับ | เอเอฟซีฟุตซอลแชมเปียนชิพ> แข่ง | เอเอฟซีฟุตซอลแชมเปียนชิพ> ชนะ | เอเอฟซีฟุตซอลแชมเปียนชิพ> เสมอ | เอเอฟซีฟุตซอลแชมเปียนชิพ> แพ้ | เอเอฟซีฟุตซอลแชมเปียนชิพ> ได้ | เอเอฟซีฟุตซอลแชมเปียนชิพ> เสีย |
| --- | --- | --- | --- | --- | --- | --- | --- | --- |
 2006: ไม่ได้เข้าร่วม
|  2007 | อันดับที่ 2 | 2nd | 5 | 4 | 0 | 1 | 15 | 14 |
 2008: ไม่ได้เข้าร่วม
 2009: ไม่ได้เข้าร่วม
 2010: ไม่ได้เข้าร่วม
 2012: ไม่ได้เข้าร่วม
|  2013 | อันดับที่ 2 | 2nd | 6 | 5 | 0 | 1 | 42 | 7 |
|  2014 | อันดับที่ 2 | 2nd | 6 | 4 | 0 | 2 | 30 | 13 |
|  2015 | อันดับที่ 2 | 2nd | 6 | 5 | 0 | 1 | 46 | 15 |
 2016: ไม่ได้เข้าร่วม
| รวม | 4/10 | 0 Titles | 23 | 18 | 0 | 5 | 133 | 49 |
อันดับที่ดีที่สุด

เอเอฟซีฟุตซอลแชมเปียนชิพ
โอเอฟซีฟุตซอลแชมเปียนชิพ
ดูเพิ่ม

ฟุตบอลทีมชาติออสเตรเลีย
แหล่งข้อมูลอื่น

Official Futsalroos Website
OzFootball's Futsalroos section.
FFAA's National Team & UEFS Associated Member. International Tours Information เก็บถาวร 2009-12-11 ที่ เวย์แบ็กแมชชีน
Futsal4all Australia เก็บถาวร 2011-07-11 ที่ เวย์แบ็กแมชชีน
Interview with Steven Knight เก็บถาวร 2010-03-30 ที่ เวย์แบ็กแมชชีน
Photographs เก็บถาวร 2010-04-25 ที่ เวย์แบ็กแมชชีน
| ด ค กฟุตซอลทีมชาติในเอเอฟซี |
| --- | --- | --- |
| ฟุตซอลชาย | กวม · กัมพูชา · กาตาร์ · เกาหลีใต้ · เกาหลีเหนือ · คีร์กีซสถาน · คูเวต · จอร์แดน · จีน · ญี่ปุ่น · ซาอุดีอาระเบีย · ซีเรีย · ติมอร์-เลสเต · เติร์กเมนิสถาน · ไต้หวัน · ทาจิกิสถาน · ไทย · เนปาล · หมู่เกาะนอร์เทิร์นมาเรียนา · บรูไน · บังกลาเทศ · บาห์เรน · ปากีสถาน · ปาเลสไตน์ · พม่า · ฟิลิปปินส์ · ภูฏาน · มองโกเลีย · มัลดีฟส์ · มาเก๊า · มาเลเซีย · เยเมน · ลาว · เลบานอน · เวียดนาม · ศรีลังกา · ยูเออี · สิงคโปร์ · ออสเตรเลีย · อัฟกานิสถาน · อาเซอร์ไบจาน · อินเดีย · อินโดนีเซีย · อิรัก · อิหร่าน · อุซเบกิสถาน · โอมาน |  |
| ฟุตซอลหญิง | กวม · กัมพูชา · กาตาร์ · เกาหลีใต้ · เกาหลีเหนือ · คีร์กีซสถาน · คูเวต · จอร์แดน · จีน · ญี่ปุ่น · ซาอุดีอาระเบีย · ซีเรีย · ติมอร์-เลสเต · เติร์กเมนิสถาน · ไต้หวัน · ทาจิกิสถาน · ไทย · เนปาล · หมู่เกาะนอร์เทิร์นมาเรียนา · บรูไน · บังกลาเทศ · บาห์เรน · ปากีสถาน · ปาเลสไตน์ · พม่า · ฟิลิปปินส์ · ภูฏาน · มองโกเลีย · มัลดีฟส์ · มาเก๊า · มาเลเซีย · เยเมน · ลาว · เลบานอน · เวียดนาม · ศรีลังกา · ยูเออี · สิงคโปร์ · ออสเตรเลีย · อัฟกานิสถาน · อาเซอร์ไบจาน · อินเดีย · อินโดนีเซีย · อิรัก · อิหร่าน · อุซเบกิสถาน · โอมาน |  |
มหาวิทยาลัยไอโอวาสเตต

| --- | --- |

คติพจน์: Science with practice
ที่อยู่: เมืองเอมส์ รัฐไอโอวา  สหรัฐอเมริกา
เว็บไซต์: www.iastate.edu
หอพักโรเบิร์ต บริเวณริชาร์ดสันคอร์ต ในมหาวิทยาลัยไอโอวาสเตต
มหาวิทยาไอโอวาสเตต (อังกฤษ: Iowa State University ชื่อย่อ ISU) เป็นมหาวิทยาลัยรัฐของสหรัฐอเมริกา ก่อตั้งในปี พ.ศ. 2401 (ค.ศ. 1858) ตั้งอยู่ที่เมืองเอมส์ รัฐไอโอวา ไอโอวาสเตตเป็นที่รู้จักในด้านวิชา สัตวแพทยศาสตร์ เกษตรศาสตร์ สถาปัตยกรรมศาสตร์ สถิติศาสตร์ และวิศวกรรมศาสตร์ งานเฉลิมฉลองประจำปี คือ เทศกาลวีชา (VEISHEA) ทีมกีฬาประจำมหาวิทยาลัยคือ ไซโคลนส์ ซึ่งแข่งขันอยู่ในกลุ่มของบิ๊กทเวลฟ์ และไอโอว่าสเตตจัดเป็นหนึ่งในสิบมหาวิทยาลัยที่มีทัศนียภาพที่สวยที่สุดในสหรัฐอเมริกา ในปี พ.ศ. 2549 ไอโอวาสเตตมีนักศึกษาประมาณ 26,700 คน อาจารย์และนักวิจัย 1,750 คน
การค้นพบที่ไอโอวาสเตต ได้แก่ F-distribution หรือ รู้จักในชื่อ Snedecor's F distribution โดย George W. Snedecor หนึ่งในสองของผู้คิดทฤษฎี นอกจากนี้ ยังมีการค้นพบ เมย์แท็กบลูชีส และ เครื่องคำนวณดิจิตัลเครื่องแรก คอมพิวเตอร์ อตานาซอฟฟ์-เบอร์รี (ABC) ศิษย์เก่าและคณาจารย์ของมหาวิทยาลัยมีผู้ได้รับรางวัลโนเบล รางวัลพูลิตเซอร์ รวมถึงเหรียญทองกีฬาโอลิมปิกฤดูร้อน
คณะที่ติดอันดับท็อป 10 ของประเทศตามในยูเอสนิวส์ประจำปี 2008 ได้แก่ สถิติศาสตร์ (อันดับ 7) และ เคมีอนินทรีย์ (อันดับ 10) ในปี 2551 นิตยสารฟอรบส์ได้จัดอันดับเมืองที่ฉลาดที่สุดในประเทศ เมืองเอมส์ที่ตั้งมหาวิทยาลัยได้ถูกจัดเป็นอันดับที่ 6 จากทั่วประเทศ
ประวัติ

มหาวิทยาลัยก่อตั้งเมื่อปี พ.ศ. 2401 (ค.ศ. 1858) ในชื่อของวิทยาลัยไอโอวาสเตต โดยคณะที่เปิดสอนในช่วงแรกคือด้าน เกษตรกรรม และวิศวกรรมในด้านโยธา เครื่องกล และ ไฟฟ้า มหาวิทยาลัยมีพื้นที่ 1175 เอเคอร์ ต่อมาในปี 2457 (ค.ศ. 1914) ทางมหาวิทยาลัยได้มีนโยบายให้นักศึกษาที่มีภูมิลำเนาในรัฐไอโอวาไม่ต้องจ่ายค่าเล่าเรียน ในขณะที่นักศึกษาจากต่างรัฐเสียค่าเล่าเรียน 50 ดอลลาร์สหรัฐต่อภาคการศึกษา ซึ่งในขณะนั้นมีคณาจารย์ 217 คนและนักศึกษา 3,458 คน ในมหาวิทยาลัย ต่อมาในช่วงปี 2457-2466 ภายใต้การบริหาของอธิการบดี เรย์มอนด์ แอลเลน เพียร์สัน ได้มีการขยายตัวของมหาวิทยาลัยหลายแห่ง เช่นมีการสร้าง หอพักนักศึกษาหญิง อาคารเรียนวิศวกรรมการเกษตร ฟาร์มม้า ฟาร์มแกะ ฟาร์มหมู และห้องสมุดที่เก็บหนังสือ 250,000 เล่ม
ในปัจจุบันปี 2549 มหาวิทยาลัยมีคณาจารย์ประมาณ 1,750 คน และนักศึกษาประมาณ 26,700 คน ส่วนเรื่องค่าใช้จ่ายนั้น นักศึกษาที่มีภูมิลำเนาในไอโอวาเสียค่าเรียนประมาณ 2,000 ดอลลาร์สหรัฐ ในขณะที่นักศึกษาจากต่างภูมิลำเนาหรือต่างประเทศเสียค่าใช้จ่ายประมาณ 9,000 ดอลลาร์สหรัฐต่อภาคการศึกษา